देहरादून। प्रधानमंत्री नरेंद्र मोदी की देहरादून के परेड ग्राउंड में हुई रैली में आये लोगो की संख्या पर भाजपा और हरीश रावत में ठन गई है।भाजपा ने अपनी रैली में लाखों लोगों के जुटने का दावा किया है वहीं हरीश रावत ने परेड ग्राउंड में केवल 20हजार लोगों के आने की बात कही है।
हरीश रावत ने फ़ेसबुक पोस्ट में लिखा है "कोरोना को लेकर सावधानी बरतना बहुत आवश्यक है। मैं सबसे अपील करता हूँ कि वो मास्क का प्रयोग करें, हाथ बार-बार धोएं, सेल्फी लेने और हाथ मिलाने से परहेज करें। मैं, सरकार से एक आग्रह करना चाहता हूँ कि जब प्रधानमंत्री जी की आप 20 हजार लोगों की रैली करने का प्लान कर सकते हैं तो फिर ये बरातों में 200 की संख्या क्यों निर्धारित कर रहे हो? इस संख्या को बढ़ाओ और सबसे बड़ी बात यह है कि सावधानी पर फोकस करो। कोरोना से जंग में हम सब सरकार के साथ हैं, लेकिन सरकार को पारदर्शी होना चाहिए। गरीब के घर में तो 200 पर प्रतिबंध और प्रधानमंत्री जी के लिए 20 हजार लोगों का प्रबंध करने के लिए सारा शासन तंत्र लगा हुआ है, यह अन्यायपूर्ण कदम है"